Ungathanda ukufunda lesi sihloko ngalolu limi: %%?
Uma ungumKristu, uyakhetha kwezokuzilibazisa. Awuvele nje ulandele noma yini abanye abathi kufanele uyibuke, uyifunde noma uyilalele. Kungani? Kungenxa yokuthi ezokuzilibazisa eziningi namuhla ziqhakambisa ubulili obungemthetho, ubudlova nokusebenzelana nemimoya—izinto okudingeka uzigweme. Noma kunjalo, zikhona ezokuzilibazisa ezikahle la ngaphandle. Ake sibone ukuthi ungazithola kanjani. *
“Uma ngisebhayisikobho ngibukele bese ngiqala ukuzizwa ngingakhululekile ngalokho okudlalayo, ngivele ngiphume.”—UMarina.
Imboni yezokuzilibazisa ayilahlekelwa lutho, kepha izuza kakhulu uma ungawunaki unembeza wakho oqeqeshwe yiBhayibheli futhi umane nje ubukele, ufunde noma ulalele noma yini ethandwayo.
“Ngokwezindinganiso zeBhayibheli kunezincwadi eziningi namabhayisikobho angafaneleki. Kodwa uma ngithola okuthile kulokhu okungangqubuzani nalezo zindinganiso, ngikujabulela kakhulu.” U-Adrian
Indlela yokukhetha. “Lapho ngifuna incwadi ekahle, ngifunda isembozo esingemuva bese ngibhekabheka izahluko. Uma ngibona noma yini engabazisayo, angiyithengi.”—UMarie.
“Njengoba ngangikhula futhi ngiqala ukuzenzela izinqumo, ngakuqaphela ukubaluleka kokulalela unembeza wami. Uma senginqumile ukuthi incwadi ethile ayilungile, ngangiyeka ukuyifunda. Ngangibona ukuthi ayihambisani nombono kaNkulunkulu.”—UCorinne.
^ isig. 3 I-Phaphama! ayitusi noma igxeke ngokugagula ngegama noma iyiphi ibhayisikobho, incwadi noma ingoma. Injongo yalesi sihloko ukukusiza uhlakulele futhi ulandele unembeza oqeqeshwe yiBhayibheli ozwelayo ezindinganisweni zikaNkulunkulu.—IHubo 119:104; Roma 12:9.